**NÁVRH**

**VŠEOBECNE ZÁVAZNÉHO NARIADENIA OBCE TOPOĽNÍKY č. 3/2022**

**O DANI Z NEHNUTEĽNOSTI na kalendárny rok 2023**

Obec Topoľníky v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4 ,5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 98, 98b ods. 5, § 99e ods. 9 a § 103 ods. 5 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje

**§ 1**

**Základné ustanovenie**

1. Obecné zastupiteľstvo v Topoľníkoch podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou od 1. januára 2023 daň z nehnuteľností.

2. Toto všeobecne záväzné nariadenie upravuje podmienky určovania a vyberania dane z nehnuteľností na území obce Topoľníky v zdaňovacom období roku **2023**.

**DAŇ Z POZEMKOV**

**§ 2**

**Základ dane**

Správca dane ustanovuje na území obce Topoľníky hodnotu pozemku, ktorou sa pri výpočte základu dane z pozemkov násobí výmera pozemku v m2 za

1. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy
   * pre katastrálne územie obce „Horné Topoľníky“ – **0,5155 €/m2**
   * pre katastrálne územie obce „Dolné Topoľníky“ – **0,2556 €/m2**

**§ 3**

**Sadzba dane**

1. Správca dane určuje pre pozemky na území obce Topoľníky ročnú sadzbu dane z pozemkov:

1. orná pôda, chmeľnice, vinice, ovocné sady, trvalé trávnaté porasty **0,4175%,**
2. záhrady **0,5060 %,**
3. zastavané plochy a nádvoria, ostatné plochy **0,5060 %,**
4. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **1,0753 %,**
5. stavebné pozemky **0,4428 %.**

**D A Ň Z O  S T A V I E B**

**§ 4**

**Sadzba dane**

1. Správca dane určuje pre stavby na území obce Topoľníky ročnú sadzbu dane zo stavieb za každý aj začatý m2 zastavanej plochy
2. **0,0886 €** za stavby na bývanie a drobné stavby, ktoré majú doplnkovú funkciu pre hlavnú stavbu,
3. **0,1075 €** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
4. **0,3163 €** za stavby rekreačných a záhradkárskych chát a domčekov na individuálnu rekreáciu,
5. **0,2783 €** za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov,
6. **0,5693 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
7. **1,0120 €** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
8. **0,3795 €** za ostatné stavby.
9. Správca dane určuje pri viacpodlažných stavbách pre všetky druhy stavieb príplatok za podlažie **0,0506 €** za každé ďalšie podlažie okrem prvého nadzemného podlažia.
10. Správca dane určuje pre podnikateľské objekty v rodinnom dome ročnú sadzbu dane zo stavieb za každý aj začatý m2 **0,8223 €.**

**D A Ň Z  B Y T O V**

**§ 5**

**Sadzba dane**

1. Ročná sadzba dane z bytov za byt na území obce Topoľníky je za každý aj začatý m2 podlahovej plochy bytu nachádzajúceho sa v bytovom dome **0,0886 €.**
2. Ročná sadzba dane z bytov **za nebytové priestory** na území obce Topoľníky je za každý aj začatý m2 podlahovej plochy nebytového priestoru nachádzajúceho sa v bytovom dome:
3. **0,0886 €** za nebytové priestory, ktoré neslúžia na podnikanie a inú zárobkovú činnosť,
4. **0,8223 €** za nebytové priestory, ktoré sa využívajú na podnikanie a inú zárobkovú činnosť,
5. **0,2783 €** za nebytové priestory slúžiace ako garáž .

**§ 6**

**Záverečné ustanovenie**

1. Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie o dani z nehnuteľnosti platné na rok 2022 č. 1/2021 zo dňa 24.09.2021
2. Obecné zastupiteľstvo obce Topoľníky sa na tomto všeobecne záväznom nariadení o dani z nehnuteľností na rok 2022 uznieslo dňa ....., uznesením č.: .....

**§ 7**

**Účinnosť**

Toto nariadenie nadobúda účinnosť **1. januára 2023**.

V Topoľníkoch, 27.9.2022

Návrh vyvesený: 28.09.2022 ............................

Návrh zvesený: 13.10.2022 Bc. László Bacsó

VZN vyvesený: starosta obce

VZN zvesený: